इस्सै कुंठा ते नमोशी कोला जनानी ने त्याग करना, जरना, मरजादा पर चलना ते सब्स गी खलाइयै खाना सिक्खेआ। सच्च मन्नो जो सुख देने च ऐ ओ लैने च नेईं ऐ। ए जनानी दी बदनसीबी गै समझो जे लौह्के कोला लौह्का कम्म करने तांईं उसी टब्बर समाज ते केईं बारी धर्म दा उलंघन बी करना पौंदा ऐ। ए सारियां पबंदियां छड़ियां जनानियें पर न। इस्सै करियै जनानी दे मनै च बगावत ने सिर चुक्केआ। सैह्ज-सभाएं कोई बी रचनात्मक कम्म करने दी आज्ञा समाज ने जनानी गी नेईं दित्ती।